Ramadan: Ribadu da Magu zasu tattauna muhimmancin yaƙi da rashawa a watan ▷ NAIJ.COM
Ramadan: Ribadu da Magu zasu tattauna muhimmancin yaƙi da rashawa a watan
- Kungiyar yan jaridu Musulmai, MMPN ta shirya taron bita akan yaki da rashawa
- Pantami, Magu, Ribadu da minista zasu halarci taron
Kungiyar yan jaridu Musulmai, MMPN ta shirya taron bita, karo na na goma sha biyu kamar yadda ta saba yi a duk shekara cikin watan Ramadan, inji rahoton Premium Times.
Shugaban kungiyar Abdur-Rahman Balogun ne ya sanar da hakan inda yace taron bitan zai gudana ne a ranar Asabar 3 ga watan Yuni.
KU KARANTA: Zuwa da kai ba saƙo ba: Ɗan Najeriya yaje birnin Landan don yin dubiya ga Buhari
Majiyar NAIJ.com ta ruwaito shugaban kungiyar yana bayyana taken bitan wannan shekarar da suna ‘Yaki da rashawa: wane rawa yan jaridu zasu taka?’
Ribadu da Magu
Balogun yace bitan na shekarar nan zata karkata ne kan hanyoyin yaki da rashawa, da kuma yadda za’a samar da ingantattun tsare tsare na magance matsalar rashawa a kasar nan.
Taron na bana zai gudana ne a dakin taro na babban Masallacin kasa dake Abuja, kuma zai samu halartan manyan baki kamar su shugaban hukumar EFCC, Ibrahim Magu, tsohon shugaban EFCC, Nuhu Ribadu a matsayin shugaban Taro, da shugaban hukumar kimiyyar sadarwa ta Najeriya, Sheikh Ibrahim Pantami.
Hakazalika ana sa ran halartan mashawarcin shugaban kasa kan yaki da rashawa Farfesa Sagay, shugaban hukumar JAMB, Ishaq Oloyede, Malam Nurudeen Abdul-Malik, tsohon shugaban Muryar Najeriya Malam Abubakar Jijiwa da kuma ministan Abuja Muhammad Bello.
Shugaban kungiyar yace ana tsammanin halartan kungiyoyin Musulunci da kamfanunuwan jaridu da dama, sa’annan ya kara dacewa manufar sanya batun rashawa a matsayin darasin bita a bana ne sakamakon barazanar da matsalar ke yi ma Najeriya.
Zaka iya auren kabila?
Ramadan Nuhu Ribadu Hausa News Ibrahim Magu Yaki Da Cin Hanci Da Rashawa
Iyabo Ojo Nysc batch b Lola Omotayo Latest lace styles 2017 Richest Igbo man Nigeria